[{"text_idx": "#000000", "text": "2021ean ez da Itzulia Women lasterketarik egongo"}, {"text_idx": "#000001", "text": "Hasi berria dugun 2021. urte honetan egitekoa zen Emakumezkoen Euskal Herriko Itzuliaren aurreneko edizioa baina antolakuntzak jakitera eman duenez azkenean aurten ez da lasterketa egingo eta hurrengo urteari begira jarri dira dagoeneko lanean."}, {"text_idx": "#000003", "text": "Antolaketatik, hala ere, maiatzaren 14tik 16ra bitartean lehiatu behar zen Itzulia Womenen lehen edizioa bertan behera utzi behar dutela aditzera eman dute, halabeharrez. Itzulia Womenen ideia Emakumeen Klasikoa oinordetzan hartzea zen, izan ere, Klasikoa egoera estuan zegoen Frantziako Tourrak iragarria zuelako Emakumeen Tourra data berean izango zela. Horregatik, izugarrizko lana egin da hitzordua egutegian mugitzeko eta egun kopuruan luzatzeko, Itzulia Women sortuz. Hala ere, aurten azkenean ez denez Emakumeen Tourra jokatuko, Emakumeen Klasikoari eutsi egingo diotela azaldu dute."}, {"text_idx": "#000005", "text": "Itzulia Women probaren 2021eko edizioa bertan behera utzi arren, antolaketa lantaldea baikorra da eta 2022an antolatu ahal izateko esperantza mantentzen du, Emakumeen Tourra noiz izango den berriro ere erabakia baldintzatuko duelarik."}, {"text_idx": "#000008", "text": "20-23 Vuelta a Burgos Fe\u0301minas ESP"}]